

**ΕΘΝΙΚΗ ΑΝΤΙΣΤΑΣΗ**

Διασκευή του θεατρικού έργου του

Γιάννη Σμυρνιωτάκη

**Πρόσωπα:** γιαγιά, Γιωργάκης, τρία παιδιά στην εφηβεία

*(Σκηνικό: Εσωτερικό σπιτιού με τη γιαγιά να κάθεται σε μια καρέκλα και να πλέκει. Από το διπλανό δωμάτιο την πλησιάζει ένα αγοράκι.)*

Γιαγιά: Ξύπνησες, Γιωργάκη μου;

Γιωργάκης: Ναι γιαγιά μου...και είδα ένα όνειρο..

Γιαγιά: Τι αγόρι μου;

Γιωργάκης: Ότι γύρισε ο πατέρας και μας έφερε γλυκά.

Γιαγιά: Μακάρι να βγει αληθινό το όνειρό σου παιδί μου, κι ας μη φέρει γλυκά!

Γιωργάκης: Γιαγιά, πεινάω πολύ. Δύο μέρες τώρα τρώμε μόνο χόρτα, και αυτά, χωρίς λάδι.

Γιαγιά: Δεν έχω τίποτα να σου δώσω, αγόρι μου. Η μητέρα σου, όμως, πήρε πρωί πρωί ένα χρυσό σταυρό και βγήκε στη γειτονιά, μήπως βρει να τον δώσει για κανένα ψωμί.

*(Ακούγονται δυνατοί κτύποι στην πόρτα.)*

Παιδί α΄: Ανοίχτε, ανοίχτε γρήγορα, μας κυνηγάνε οι Γερμανοί.

*(Η γιαγιά πηγαίνει και ανοίγει. Μπαίνουν μέσα τρία μεγάλα παιδιά φοβισμένα.)*

Γιαγιά: Τι συμβαίνει παιδιά; Γιατί σας κυνηγάνε οι Γερμανοί;

Παιδί α΄: Μας είδαν που γράφαμε στον τοίχο με μπογιά «ΚΑΤΩ Η ΓΕΡΜΑΝΙΑ - ΖΗΤΩ Η ΕΛΛΑΔΑ» και μας κυνήγησαν.

Παιδί β΄: Κρύψτε μας! Αν μας βρουν, θα μας στήσουν στον τοίχο, θα μας σκοτώσουν!

Παιδί γ΄: Έτσι έκαναν προχθές σε μια άλλη ομάδα.

*(Εκείνη τη στιγμή ακούγονται έξω γρήγορα ποδοβολητά.)*

Παιδί β΄: Αυτοί πρέπει να είναι. Ψάχνουν να μας βρουν*.*

*(Ο Γιωργάκης στέκει πίσω από την πόρτα και αφουγκράζεται. Τα βήματα απομακρύνονται.)*

Παιδί γ΄: Έφυγαν …………Γερμαναράδες, δε θα γλιτώσετε. Η Ελλάδα ποτέ δεν πεθαίνει. Δεν θα αργήσει η μέρα που θα φύγετε νικημένοι.

Γιαγιά: Παιδιά μου, σας θαυμάζω για το θάρρος σας. Αλλά προσέχετε, είναι κρίμα να σκοτωθείτε τόσο νέα παιδιά!

Παιδί α΄: Η ζωή χωρίς ελευθερία δεν αξίζει τίποτα, γιαγιά.

Παιδί γ’: Καλύτερα πεθαμένοι, παρά σκλαβωμένοι!

Παιδί β΄: Αν δεν κάνουμε όλοι αντίσταση, οι Γερμανοί δεν πρόκειται να φύγουν. Χαλάλι ο θάνατος των λίγων για την ελευθερία των πολλών!

Γιαγιά: Να μου ζήσετε, γενναίοι μου! 'Αλλη φορά μην ξεχάσετε να γράψετε στον τοίχο: ΖΗΤΩ Η ΕΛΛΗΝΙΚΗ ΝΕΟΛΑΙΑ. Με τέτοια παλικάρια η Ελλάδα ποτέ δεν θα χαθεί!

**ΤΕΛΟΣ**

**Απαντώ στις ερωτήσεις:**

1. Ποιον άλλο τίτλο θα δίνατε στο θεατρικό αυτό έργο;
2. Τι ονειρεύτηκε ο Γιωργάκης; Γιατί;
3. Πώς βοήθησαν στην εθνική αντίσταση οι γυναίκες;
4. Πώς βοήθησαν στην εθνική αντίσταση τα παιδιά;
5. Ποιο σύνθημα θα έγραφες εσύ στον τοίχο;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_